
TPS biodegradábilis kompozit degradációjának analízise

Környezetvédelmi és hulladékgazdálkodási szempontból a biopolimerek kiemelt figyelmet kaptak az elmúlt években. A biopolimerek vagy megújuló forrásból származnak vagy pedig biológiai úton degradálnak vagy ezen mindkét tulajdonsággal rendelkeznek. Egyik legnagyobb előnyük a komposztálhatóság, a megújuló nyersanyagok használata és a lehetséges biokompatibilitás mellett. A biopolimerekkel kapcsolatos kutatások száma egyre nő, egyre több területen vizsgálják az alkalmazhatóságukat és a használatuk feltételeit. Növekvő tendencia figyelhető meg K+F területen környezetvédelmi szempontok és jogszabályi előírások miatt is. A biopolimerek jelentősége az iparban is elkezdett növekedni az új K+F eredményeknek köszönhetően.
A 2023. őszén készült, „Keményítő alapú biopolimerek alkalmazásának vizsgálata természetes töltőanyagokkal” című TDK-dolgozatomban keményítő alapú TPS polimerek, kávézacc és szalmarost keverékének előállítása, mechanikai tulajdonságainak vizsgálata (szakítószilárdsági vizsgálat, keménységmérés, UV fény hatása utáni keménységmérés) történt meg.
A vizsgált biopolimert mezőgazdasági területen, palánta cserepek alapanyagaként tervezzük a felhasználni, így csökkenthető a további hulladék keletkezése és kártevők ellen is védelmet biztosíthatnak az alkalmazott töltőanyagok. A biodegradábilis polimereknél az egyik fő szempont, hogy minél hamarabb lebomoljanak.
Jelen kísérleti program célja a korábbi kutatás folytatása. A lebomló polimerkompozitok bomlási folyamatát vizsgáltam különböző pH-jú közegekben (4 különböző vizes és 3 különböző földes közegben) való reagálás révén 0-2 hónapos időtartam alatt. A degradációs folyamatot tömeg- és alakváltozás követésével és FT-IR méréssel elemeztük. Igazoltuk a biopolimer kompozit alkalmazhatóságát, mivel vizes közegben 72h-nál bizonyított a bomlási folyamat. Sikerült kimutatnunk néhány kémiai kötés átalakulását karbonil és CH2 csoportok, CH3 esernyőrezgés abszorbancia változása révén.



